Doložka zlučiteľnosti
návrhu nariadenia vlády Slovenskej republiky s právom Európskej únie

1.	Navrhovateľ nariadenia vlády Slovenskej republiky:
Vláda Slovenskej republiky

2.	Názov návrhu nariadenia vlády Slovenskej republiky:
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 480/2000 Z. z., ktorým sa vydáva colný sadzobník na rok 2001 v znení nariadenia vlády Slovenskej republiky č. 23/2001 Z. z.

3.	V práve Európskej únie je problematika návrhu nariadenia vlády upravená:
a)	v článkoch 8 až 37 Európskej dohody o pridružení,
b) v nariadení Rady ES č. 2263/2000 zo dňa 13. októbra 2000, ktorým sa mení Príloha I. nariadenia Rady ES č. 2658/87 o sadzobnej a štatistickej nomenklatúre a o spoločnom colnom sadzobníku  (OJ L 264 zo dňa 18. októbra 2000).

4.	Návrh nariadenia vlády SR svojou problematikou 
a)	patrí medzi prioritné oblasti aproximácie práva obsiahnuté v článku 70 Európskej dohody o pridružení – colné právo, 
b)	patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie v kapitole 21 - Colná únia.

5.	Charakteristika právnych noriem Európskej únie, ktorými je upravená problematika návrhu nariadenia vlády SR:
Podľa čl. 8 až 24 Európskej dohody o pridružení Spoločenstvo a Slovenská republika postupne vytvoria oblasť voľného obchodu v prechodnom období v súlade s ustanovením tejto dohody a v súlade s ustanoveniami Všeobecnej dohody o clách a obchode (GATT). Pri klasifikácii tovaru, s ktorým obchodujú zmluvné strany, sa má aplikovať kombinovaná nomenklatúra tovaru.
Články 25 až 37 Európskej dohody o pridružení stanovujú, že odo dňa jej platnosti sa v obchode medzi Spoločenstvom a Slovenskou republikou nebudú zavádzať nijaké nové dovozné alebo vývozné clá alebo poplatky s rovnakým účinkom, ani sa nebudú zvyšovať tie, ktoré sa už používajú a zároveň sa nebudú zavádzať nijaké nové kvantitatívne dovozné alebo vývozné obmedzenia alebo opatrenia s rovnakým účinkom ani sa nebudú sprísňovať tie, ktoré už existujú. Slovenská republika môže prijať opatrenia obmedzeného trvania vo forme zvýšených ciel, ktoré sa odchyľujú od ustanovení Európskej dohody o pridružení.
Nariadenie Rady ES č. 2263/2000  zo dňa 13. októbra 2000, ktorým sa mení Príloha I. nariadenia Rady ES č. 2658/87 o sadzobnej a štatistickej nomenklatúre a o spoločnom colnom sadzobníku obsahuje predmetnú kombinovanú nomenklatúru tovaru, ktorá sa každý rok aktualizuje.
 
6.	Vyjadrenie stupňa kompatibility s právom Európskej únie:
Návrh nariadenia vlády SR je čiastočne kompatibilný s nariadením Rady ES                č. 2263/2000 zo dňa 13. októbra 2000, ktorým sa mení Príloha I nariadenia Rady ES              č. 2658/87 o sadzobnej a štatistickej nomenklatúre a o spoločnom colnom sadzobníku          (OJ L 264 zo dňa 18. októbra 2000).

TABUĽKA  ZHODY
návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 480/2000 Z. z., ktorým sa vydáva colný sadzobník na rok 2001 v znení nariadenia vlády SR č. 23/2001 Z. z. s právom Európskej únie

Právny akt EÚ
nariadenie Rady ES č. 2263/2000	Všeobecne záväzné právne predpisy Slovenskej republiky
	
Článok	Text	Spôsob transpozície	Článok	Text	Zhoda	Administratívna infraštruktúra	
	Nariadenie Rady ES č. 2263/2000 zo dňa 13. októbra 2000, ktorým sa mení Príloha I. nariadenia Rady ES č. 2658/87 o sadzobnej a štatistickej nomenklatúre a o spoločnom sadzobníku.    
(OJ L 264 zo dňa 18. októbra 2000)

*			Č: I

Č: I  P: 1

Č: I P: 2

Č: I P: 3

 

Č: I P: 4 

Č: II
	Nariadenie vlády Slovenskej republiky     č. 480/2000 Z. z., ktorým sa vydáva colný sadzobník na rok 2001 v znení nariadenia vlády Slovenskej republiky č. 23/2001 Z. z. sa mení a dopĺňa takto: 
1.	V § 1 sa slová „č. 1 až 10“ nahrádzajú slovami „č. 1 až 12“.

2.	Za § 3a sa vkladajú § 3b a 3c, ktoré znejú:
„§ 3b
Z tovaru uvedeného v prílohe č. 11 sa vymeriava clo podľa colnej sadzby uvedenej v tejto prílohe, ak je tento tovar prepustený do colného režimu voľného obehu. Počas dočasného uplatňovania colnej sadzby uvedenej v tejto prílohe sa nebude uplatňovať preferenčné clo.

§ 3c
Z tovaru uvedeného v prílohe č. 12 sa vymeriava clo podľa colnej sadzby uvedenej v tejto prílohe, ak je tento tovar prepustený do colného režimu voľného obehu“.

3.	V prílohe č. 10 sa 
a)	v podpoložke kombinovanej nomenklatúry 1001 90 99 v stĺpci Platnosť do dátum „31. 5. 2001“ nahrádza dátumom „30. 6. 2001“,
b)	v podpoložke kombinovanej nomenklatúry 1003 00 90 v stĺpci Platnosť do dátum „31. 5. 2001“ nahrádza dátumom „30. 6. 2001“,
c)	v podpoložke kombinovanej nomenklatúry 1005 90 00 v stĺpci Dočasná colná kvóta číslo „82 000“ nahrádza číslom „160 000“ a v stĺpci Platnosť do dátum „31. 5. 2001“ nahrádza dátumom „30. 9. 2001“.

4.  Za prílohu č. 10 sa dopĺňajú prílohy     č.11 a 12, ktoré znejú: 
                                               „Príloha č. 11
           k nariadeniu vlády č. 480/2000 Z. z.

Dočasná úprava colnej sadzby na dovoz trstinového alebo repného cukru a chemicky čistej sacharózy v pevnom stave z Poľskej republiky

                                               Príloha č. 12
            k nariadeniu vlády č. 480/2000 Z. z

Dočasná úprava colných sadzieb a colných kvót na dovoz vína v nádobách nad 2 litre“

Toto nariadenie nadobúda účinnosť          1. mája 2001.		Ministerstvo financií SR	
* Úprava je len rámcová. 
   Konkrétna úprava colnej sadzby na  dovoz cukru z Poľskej republiky a na dovoz vína a obilia do Slovenskej republiky nie je právne upravená. Ide o autonómne rozhodnutie zo strany Slovenskej republiky.